Strasbourg

Is cathair sa réigiún Alsás na Fhraince é Strasbourg (An Alsáisis: Stossburi; Gearmáinis: Straßburg). 

Is cathair measartha beag í Strasbourg, go háirithe i gcomparáid le cathracha eile na Fraince, agus tá thart fá trí chéad míle duine ina gcónaí ann (bhí 272,975 duine ina gcónaí ann sa bhliain 2008.).

Tá Strasbourg suite cois abhainn na Réine, díreach ar theorainn na Gearmáine agus tá tionchar na Gearmáine le feiceáil san ailtireacht, sa bhia agus ar an mionteanga réigiúnach Alsáisis.

 Stair 
Bhí an Alsáis mar chuid den Ghearmáin go dtí deireadh an Chéad Chogadh Domhanda nuair a ghlac an Fhrainc seilbh ar an cheantar arís de thairbhe Chonradh Versailles. 

 Teanga 
Tá cultúr na nAlsásach faoi bhláth go háirithe faoin tuath ach bíonn Alsáisis le feiceáil in Strasbourg fosta is í scríofa ar na comharthaí i lár na cathrach. 

 Cultúr 
Is cathair thar a bheith cultúrtha íStrabourg. Is iomaí deireadh seachtaine a bhíonn ceoltóirí amuigh ag buscáil leo, rud a chuireann go mór le hatmaisféar na háite. 

 Nollaig 
Tugtar an leasainm ‘Capitale de Noël’ ar Strasbourg agus tá muintir na cathrach iontach bródúil as an ainm seo. Bíonn Strasbourg dubh le turasóirí um Nollaig gach bliain mar gheall ar mhargadh na Nollag agus bíonn achan sráid maisithe. Díoltar bia speisialta na háite mar shampla ‘le vin chaud’ (scailtín fíona), brioscaí traidisiúnta ‘Mannele’ agus ‘Les Marrons Chauds’ (cnó capaill rósta). 

 Polaitíocht na hEorpa 
Tá Parlaimint na hEorpa, an Chúirt Eorpach um Chearta an Duine agus Comhairle na hEorpa uilig ann agus tagann na céadta polaiteoirí, ateangairí agus iriseoirí chuig an chathair ar feadh seachtaine gach mí. 

 Nithe is díol spéise 
Tá Strasbourg í féin galánta; téigh ag spaisteoireacht timpeall ar sheansráideanna na cathrach, go háirithe i gceantar beag traidisiúnta darb ainm ‘Petite France’. 

Tá ardeaglais i gcroílár na cathrach agus neart caiféanna agus bialann sa chearnóg timpeall uirthi chun suí ann agus blaiseadh beag de shaol na cathrach a fháil.

Tá pálás ann inar chaith Marie Antoinette agus Napoléon beirt seal, iarsmalanna maidir le cultúr agus stair an cheantair agus tá go leor dánlann ann fosta.

 Féach freisin 
Cathracha na Fraince
an Chúirt Eorpach um Chearta an Duine

 Tagairtí 

Catagóir:Strasbourg (An Alsáis)
Catagóir:An Alsáis
Catagóir:Cathracha na Fraince